Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 11/12/7712	Svidník, 16.2.2012
EEČ : 2-60-3-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
I napriek tomu, že rozsudkom Okresného súdu vo Svidníku, č.k. 3C/42/2009-30 zo dňa 15.12.2009, ktorý nadobudol právoplatnosť dňa 13.2.2010, mu bola uložená povinnosť prispievať výživným na syna XXXXX, nar. XXXXX mesaačne sumou 70.- € vopred vždy do 15. dňa v mesiaci k rukám oprávnenej XXXXX, si tuto povinnosť v Rovnom, okr. Svidník ani inde riadne neplnil od mesiaca október 2011 doposiaľ, čím mu na výživnom vznikol dlh vo výške 280.- €.
Právna veta:
lebo zanikla trestnosť činu
Odôvodnenie:
	Uznesením povereného príslušníka PZ Obvodného oddelenia PZ vo Svidníku pod ČVS: ORP-456/SK-SK-2011 zo dňa 4.1.2012 bolo podľa § 199 ods. 1 Tr. poriadku začaté trestné stíhanaie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.
	Dňa 15.2.2012 poverený príslušník PZ predložil návrh na zastavenie trestného stíhania podľa § 209 ods. 1 Tr. poriadku a to z dôvodov uvedených v § 215 ods. 1 písm. h) Tr. poriadku.
	Po preskúmaní návrhu povereného príslušníka PZ, vrátane vyšetrovacieho spisu som zistil, že návrh je dôvodný.
	Z obsahu vyšetrovacieho spisu vyplýva, že obvinený po výzve k úhrade dlžného výživného, v priebehu vyšetrovania uhradil cestou Slovenskej pošty oprávnenej XXXXX dlžné výživné v plnej výške, čo bolo dokladované poštovými poukazmi a potvrdené jej výsluchom.
	Podľa § 86 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.
	Z uvedeného teda vyúplýva, že obvinený sa predmetnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé nácledky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výroku tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor